Lauku sacensību 5.posms (Noslēgums)
Sacensību “Vilces takas citā solī - 2026” nolikums
1. MĒRĶIS UN UZDEVUMI
1.1. Iedrošināt jebkuru iedzīvotāju savu sportisko spēju apzināšanai un izpratnes veidošanā par tautas sporta iespēju pieejamību, rosināt ģimeņu un kopienas kā vienotas komandas iesaisti kopīgās aktivitātēs, veidojot un dažādojot aktīva dzīvesveida ieradumus.
1.2. Popularizēt aktīvu staigāšanu, nūjošanu un skriešanu pagasta un dabas parka teritorijā, veicinot veselīga dzīvesveida un sacensību tradīcijas Vilces pagastā.
1.3. Iepazīstināt sacensību dalībniekus ar Vilces dabas, vēstures objektiem un tradīcijām (Vilces muiža, Zaķu pļava un takas, Pagasta svētki), apvienojot kultūrvēstures izziņu ar sportiskām aktivitātēm.
1.4. Pievērst Latvijas vadošo institūciju un amatpersonu uzmanību infrastruktūrai, lai veicinātu bērnu, jauniešu un vecāka gadagājuma iedzīvotāju sportisko aktivitāšu īstenošanai laukos.
2. LAIKS, VIETA UN DISTANCES
2.1. Sacensības notiek 2026. gada 19. septembrī Vilcē. Ceļa segums – asfalts un meža ceļš (takas).
2.2. Sacensību starta un finiša vieta: Vilces halles Stadions..
2.3. Sacensībām paredzētas šādas distances un apļu shēmas:
2.3.1. Ģimenes distance “Gandrīz muižnieks” – 1.3 km, jeb Mazais aplis Segums: Asfalts.
· Starts un Finišs: Stadions (Madaru ielas puse).
· Finiša fiksācija: 1 reizi šķērso finiša līniju (veic 1 mazo apli).
· Laika limits: Staigāšanai – 35 minūtes.
2.3.2. Tautas distance “Stiprie stilbi” – 5+ km. * Segums: Asfalts un meža ceļš.
· Starts un Finišs: Stadons (Madaru ielas puse).  Maršrutu veido Mazais aplis 1.3km un Lielais aplis 4km 
· Finiša fiksācija: 2 reizes šķērso finiša līniju,
· Laika limits: Skriešanai, staigāšanai un nūjošanai – 1h 30 min.
2.3.3. Sporta distance “Plīvojošās ausis” – 10 (-)km. * Segums: Asfalts un meža ceļš.
· Starts un Finišs: Stadions. Maršrutu veido Mazais aplis 1.3km un divi lielie apļi 4km + 4km 
· Finiša fiksācija: 3 reizes šķērso finiša līniju.
· Laika limits: Skriešanai, staigāšanai un nūjošanai – 2h.
2.3.4. Nūjošanas fitness “Dižciltīgās ļekas” – 21+ km. *Šī fitness distance paredzēta tikai nūjotājiem. Segums: Asfalts un meža ceļš.
· Starts un Finišs: Stadions. Maršrutu veido Mazais aplis 1.3km un pieci Lielie apļi 4km x 5 
· Finiša fiksācija: 6 reizes šķērso finiša līniju 
· Laika limits: Nūjošanai – 3h 30 min.

3. DALĪBNIEKI
3.1. Ikviens veselīga un aktīva dzīvesveida cienītājs.
3.2. Sacensību trasē patstāvīgi bez vecākiem var doties bērni, sākot no 10 gadu vecuma.
3.3. Dalībnieki - nūjotāji startē tikai ar nūjošanai paredzētām nūjām (gan ar asfalta uzgaļiem, gan bez tiem).
3.4. Ģimenes distanci (“Gandrīz Muižnieks”) veic staigājot ģimeneu – viens vai divi vecāki kopā ar vienu vai vairākiem bērniem līdz 7 gadu vecumam.
3.5. Lai saglabātu sportisko konkurenci un sacensību garu, balvas par godalgotajām vietām tiek piešķirtas tikai tad, ja uz starta iziet vismaz 3 reģistrēti dalībnieki (t.sk, arī trīs Ģimenes). Ja konkurence ir mazāka, dalībnieki netiek šķiroti vietās, bet gan saņem īpašas organizatoru veicināšanas balvas vai piemiņas veltes par dalību un sportisko uzdrīkstēšanos, kā arī iegūst novērtējuma punktus kopvērtējumam. 
4. STARTA KĀRTĪBA UN VĒRTĒŠANA
4.1. Dalībnieki startē šādā kārtībā:
· Plkst. 10.30 – STARTS Nūjošanas fitnesa distancei “Dižciltīgās ļekas” (21 km). Dalībnieki uzsāk distanci, veicot pirmo mazo apli, un pēc tam dodas savā 5 lielo apļu maršrutā.
· Plkst. 11.05 – STARTS sporta distancēm: Vienlaicīgi startē distances “Stiprie stilbi” (5+ km) un “Plīvojošās ausis” (10- km) dalībnieki. Pirmie starta koridorā izkārtojas skrējēji, pēc tam nūjotāji un pēc tiem staigātāji. Abas grupas uzreiz pēc starta veic savu pirmo mazo apli un turpina distanci pēc savas apļu shēmas.
· Plkst. 11.05 – STARTS Ģimenes distancei: Startē distances “Gandrīz Muižnieks” (1.3 km) dalībnieki (ģimenes ar bērniem līdz 7 gadu vecumam) staigājot kopā ar Zaķi
4.2. Vecuma grupu dalījums rezultātu vērtēšanai:
· Sacensību rezultāti tiek vērtēti kopvērtējumā – apbalvojumus saņem trīs ātrākie dalībnieki katrā distancē un disciplīnā, bez dalījuma vecuma vai dzimuma grupās.
5. ĒRTĪBAS UN LAIKA KONTROLE
5.1. Dalībnieku reģistrācija tiek veikta elektroniski, sākot no 2026. gada 1. septembra līdz 2026. gada 18. septembra plkst. 17.00.
5.2. Dalībnieki var reģistrēties distancēm arī sacensību norises dienā klātienē: no plkst. 10.15 līdz 10.25 (21 km nūjošanas distancei) un no plkst. 10.25 līdz 11.00 (pārējām distancēm).
5.3. Katram reģistrētajam dalībniekam tiek izsniegts numurs ar integrētu elektroniskās laika kontroles čipu. Katras distances laika skaitīšana sākas no tās attiecīgā starta šāviena brīža (10.30 vai 11.05).
5.4. Katra finiša līnijas šķērsošana un starplaiki tiek fiksēti ar elektroniskās sistēmas palīdzību.
5.5. Ģimenes distancē ģimene startē un finišē kopā. Ģimenes laiks tiek fiksēts pēc pēdējā ģimenes dalībnieka.
5.6. Ūdens ņemšanas punkts tiks nodrošināti starta/finiša zonā Stadionā.
6. ORGANIZATORI
6.1. Sacensības organizē biedrība “Iepazīsti laukus” ar Jelgavas novada pašvaldības atbalstu.
6.2. Sacensību organizators var veikt izmaiņas nolikumā, kā arī sacensību vietas un laika izvēlē.
7. DROŠĪBA
7.1. Dalībnieks, reģistrējoties un saņemot sacensību numuru, apliecina, ka uzņemas pilnu atbildību par savas veselības atbilstību distances veikšanai, kā arī ievēro sacensību noteikumus un nolikumu.
7.2. Sacensību organizatori rekomendē konsultēties ar ģimenes ārstu ikvienu dalībnieku, kas nejūtas pārliecināts par savu veselības stāvokli.
7.3. Sacensību organizatori nenes atbildību par dalībnieku iespējamām traumām vai veselības traucējumiem sacensību laikā.
7.4. Sacensību dalībniekus sacensību laikā trasē aizliegts pavadīt ar velosipēdiem vai skrituļslidām.
7.5. Sacensību dalībniekiem trasē startēt kopā ar suņiem ir aizliegts. Pasākuma teritorijā līdzjutēju un dalībnieku suņiem obligāti jābūt pavadā un ar uzpurni. Ja šie noteikumi netiek ievēroti, tiesnešiem ir tiesības aizliegt dalībniekiem un to līdzjutējiem turpināt dalību pasākumā.
7.6. Sacensībās dalībniekiem ir jāievēro spēkā esošie ceļa satiksmes noteikumi.
8. NUMURU SAŅEMŠANA
8.1. Starta numuri dalībniekiem tiek piešķirti reģistrācijas kārtībā.
8.2. Numurus dalībnieki varēs saņemt sacensību dienā reģistrācijas teltī no plkst. 10.15 līdz 10.25 (21 km nūjošanas distancei) un no plkst. 10.25 līdz 11.00 (pārējām distancēm).
8.3. Numura saņemšanai nav iespējams pilnvarot citu personu, kā arī numuru nav tiesības nodot citai personai.
9. NUMURA PIESTIPRINĀŠANAS UN LIETOŠANAS NOTEIKUMI
9.1. Dalībnieka numurs jāpiestiprina dalībniekam priekšpusē redzamā vietā. Tas nedrīkst būt aizsegts, lai elektroniskā sistēma precīzi fiksētu katru apļa un finiša reizi.
9.2. Distances laikā stingri jāievēro trases tiesnešu norādītais maršruts un uzstādītās norādes (pagrieziens apkārt pie Skolas ielas, Zaķu pļavas cilpa u.c.).
9.3. Pēc finiša numurus dalībnieki saglabā piemiņai.
10. REZULTĀTU APKOPOŠANA UN PUBLICĒŠANA
10.1. Sacensību rezultāti tiek apkopoti elektroniski, vietas piešķirot pēc distancē pavadītā kopējā laika (no starta šāviena līdz pēdējam distances finišam).
10.2. Sacensību organizatori patur tiesības publicēt sacensību rezultātus drukātā/digitālā veidā.
10.3. Piesakoties sacensībām, visi dalībnieki apliecina, ka neiebilst sacensību laikā uzņemto fotogrāfiju izmantošanai biedrības “Iepazīsti laukus” reklāmas aktivitātēm.
11. APBALVOŠANA UN SACENSĪBU SEZONAS NOSLĒGUMS
11.1. Apbalvošanas pasākums notiks sacensību dienā pēc visu distanču finiša Vilces muižas laukumā (provizoriski ap plkst. 13.30–14.00, ņemot vērā 21 km distances limitu).
11.2. Apbalvojumu (kausu) saņem trīs ātrākie dalībnieki (1., 2., 3. vieta) kopvērtējumā šādās grupās:
· Skrējēji: 5+ km (“Stiprie stilbi”) un 10 (-) km (“Plīvojošās ausis”) distancēs.
· Nūjotāji: 5+ km (“Stiprie stilbi”), 10 (-) km (“Plīvojošās ausis”) un 21 km (“Dižciltīgās ļekas”) distancēs.
· Staigātāji: 5+ km (“Stiprie stilbi”) un 10 (-) km (“Plīvojošās ausis”) distancēs.
· Īpašā nominācija: Ātrākā ģimene (1.3 km distancē “ Gandrīz Muižnieks”).
11.3. Organizatori pēc Lauku sacensību 5. posma apbalvošanas veic arī visu Lauku sacensību posmu Kopvērtējuma apbalvošanu un speciālbalvu pasniegšanu. 
12. PASĀKUMA FINANŠU ATBALSTS
12.1. Jelgavas novada pašvaldības atbalsts.
12.2. Ziedojumi un dāvinājumi biedrības sporta un veselības veicināšanas aktivitātēm.


Biedrības “Iepazīsti laukus” valde
Vilce, 2026. gada 30. augustā

